Μηχανολόγος Μηχανικός Παραγωγής & Συντήρησης.
(Έδρα: Αίγιο)

Περιγραφή Εταιρείας:
Η βιομηχανία ΑΧΑΪΚΑ ΠΛΑΣΤΙΚΑ Α.Ε.Β.Ε., ηγέτιδα εταιρεία στον κλάδο παραγωγής εύκαμπτης πλαστικής συσκευασίας και αγροτικών φιλμ, επιθυμεί να προσλάβει Μηχανολόγο Μηχανικό για μόνιμη πλήρη απασχόληση στην παραγωγική μονάδα της στο Αίγιο.
Η θέση είναι ανοιχτή τόσο σε νέους αποφοίτους με όρεξη για εξέλιξη, όσο και σε μηχανικούς με σχετική εμπειρία σε βιομηχανικό περιβάλλον.

Κύριες Αρμοδιότητες:
· Επίβλεψη, συντονισμός και υποστήριξη της παραγωγικής διαδικασίας σε συνεργασία με τα τμήματα παραγωγής, συντήρησης και ποιοτικού ελέγχου.
· Παρακολούθηση της εύρυθμης λειτουργίας του μηχανολογικού εξοπλισμού παραγωγής.
· Συμμετοχή στον προγραμματισμό και την υλοποίηση εργασιών προληπτικής και διορθωτικής συντήρησης.
· Συμβολή στη βελτιστοποίηση της παραγωγικής διαδικασίας, της αποδοτικότητας και της αξιοπιστίας του εξοπλισμού.
· Παρακολούθηση τεχνικών παρεμβάσεων, βλαβών και εργασιών συντήρησης.
· Υποστήριξη σε νέα τεχνικά έργα, εγκαταστάσεις, αναβαθμίσεις ή βελτιώσεις μηχανολογικού εξοπλισμού.
· Παρακολούθηση και εφαρμογή των κανόνων Υγείας, Ασφάλειας και Περιβάλλοντος (HSE) στον χώρο του εργοστασίου.

Απαραίτητα Προσόντα:
· Πτυχίο Μηχανολόγου Μηχανικού ή Μηχανολόγου & Αεροναυπηγού Μηχανικού Πολυτεχνικής Σχολής της Ελλάδας ή ισότιμου ιδρύματος του εξωτερικού.
· Μέλος του ΤΕΕ.
· Πολύ καλή γνώση της αγγλικής γλώσσας, γραπτά και προφορικά.
· Άριστη χρήση ηλεκτρονικών υπολογιστών, MS Office.
· Ομαδικό πνεύμα, υπευθυνότητα και διάθεση για μάθηση και εξέλιξη σε βιομηχανικό περιβάλλον.
· Ικανότητα επίλυσης τεχνικών προβλημάτων και συνεργασίας με διαφορετικά τμήματα της παραγωγής.
· Εκπληρωμένες στρατιωτικές υποχρεώσεις, για τους άνδρες υποψηφίους.
Επιθυμητά Προσόντα — Θα θεωρηθούν επιπλέον προσόν:
· Γνώση της Γερμανικής γλώσσας.
· Τυχόν προϋπηρεσία ή εμπειρία, π.χ. μέσω πρακτικής άσκησης, σε βιομηχανικό περιβάλλον ή σε τμήμα παραγωγής / συντήρησης.
· Εμπειρία ή εξοικείωση με βιομηχανικό μηχανολογικό εξοπλισμό.
· Γνώση μηχανολογικού σχεδίου.
· Εξοικείωση με συστήματα προληπτικής συντήρησης.
· Εξοικείωση με συστήματα διαχείρισης ποιότητας, π.χ. ISO 9001, ή συστήματα ERP.
· Εμπειρία σε παραγωγικές μονάδες πλαστικών ή συσκευασίας θα θεωρηθεί επιπλέον προσόν.

Η εταιρεία προσφέρει:
· Ανταγωνιστικό πακέτο αποδοχών αναλόγως προσόντων και εμπειρίας.
· Σταθερό, δυναμικό και ασφαλές περιβάλλον εργασίας.
· Συνεχή εκπαίδευση σε τεχνολογίες αιχμής στον κλάδο των πλαστικών.
· Δυνατότητα συμμετοχής σε πραγματικά τεχνικά έργα, παραγωγικές διαδικασίες και έργα βελτίωσης εξοπλισμού.
Αποστολή Βιογραφικών:
Οι ενδιαφερόμενοι παρακαλούνται να αποστείλουν το βιογραφικό τους σημείωμα στο email: hr@achaika.gr με θέμα:   «Θέση: Μηχανολόγος Μηχανικός – Αίγιο»
















